# þÿArbeidsprogram 2017/2018

Studentorganisasjonen StOr

**Bakgrunn**

Arbeidsprogrammet er et styringsdokument som beskriver hva StudentOrganisasjonen StOr skal arbeide med og prioritere i perioden fra sommeren 2017 til sommeren 2018. Arbeidsprogrammet er et supplement til eksisterende stillingsbeskrivelser og styringsdokumenter.

Etter vedtektene skal StudentOrganisasjonen StOr ved UiS være en målrettet og partipolitisk uavhengig interesseorganisasjon. Etter formålsparagrafen skal StOr ivareta studentenes demokratiske, faglige og sosiale behov og rettigheter ved Universitetet i Stavanger.

## **Utdanningskvalitet**

Arbeidsutvalgets (AU) medlemmer skal til enhver tid arbeide for å bedre og sikre utdanningskvaliteten ved Universitetet i Stavanger. For å sikre dette skal AU aktivt delta i;

* Læringsmiljøutvalget
* Utdanningsutvalget
* Følge opp Uniped

Det skal videre arrangeres jevnlige samarbeidsmøter mellom;

* AU og ledelsen ved Universitetet i Stavanger
* AU og studentrepresentantene i universitetsstyret, fakultetsstyrene, instituttrådene og kvalitetsutvalgene
* AU og ledelsen ved fakultetene

AU skal arbeide for å utvikle Tillitsvalgtforum hvor aktuelle saker skal tas opp for studentrepresentantene.

Utdanningskvalitet er viktig for studentene. Derfor skal AU i sin periode blant annet arbeide for;

* At praksis er et valgfag i alle studieretninger ved Universitetet i Stavanger
* At det er et krav at alle som skal undervise ved Universitetet i Stavanger har dokumentert pedagogisk kompetanse til å undervise, og at disse ansatte gjennomgår pedagogiske oppfriskningskurs hvert andre år for å vedlikeholde kompetansen sin
* At det tilrettelegges for faglig samarbeid mellom fakultetene
* At det blir brukt varierte vurderings- og undervisningsformer ved Universitetet i Stavanger
* At det kommer på plass en meritteringsordning for undervisning for vitenskapelige ansatte, hvor det også stilles strengere krav til den pedagogiske basiskompetansen
* At det stilles strenge krav til den pedagogiske basiskompetansen hos vitenskapelige ansatte

Det er viktig for utdanningskvaliteten at studentene inviteres inn i det akademiske fellesskapet. Derfor skal AU i sin periode jobbe for;

* At det oppfordres til bruk av studentassistenter der det er mulig
* At Universitetet i Stavanger oppfordrer de vitenskapelige ansatte å ansette vitenskapelige assistenter i stor grad

For å sikre at utdanningskvaliteten styrkes og utvikles ved Universitetet i Stavanger, skal AU arbeide for;

* At flere studieprogrammer benytter seg av streaming av undervisningen
* At målet om 80 % digital eksamen innen utgangen av 2017 følges opp og at målet oppnås
* At kompendier og annen pensum blir gjort tilgjengelig digitalt
* At universitetets digitale ressurser og fasiliteter blir tilgjengelig, benyttet og styrket
* At Laboratoriene ved Universitetet i Stavanger oppgraderes ytterligere
* At det kommer på plass et nytt teknologisenter med simuleringsmuligheter til undervisningsformål
* At Meld. St. 16 *Kultur for kvalitet i høyere utdanning* (Kvalitetsmeldingen) blir aktivt fulgt opp på Universitetet i Stavanger og at studenter involveres i denne prosessen

For at studentene skal kunne arbeide med sine studier på en konstruktiv måte er det viktig at AU arbeider for;

* En bedre tilrettelegging for oppgaveskriving gjennom hele året
* At studenter har tilgang og en reel mulighet til å benytte seg av universitetets faglige ressurser og fasiliteter
* At studenter har mulighet til å benytte seg av døgnåpne grupperom
* En økning i ressurser til utvikling av bibliotekets arealer
* At Universitetet i Stavanger og StOr bistår med å promotere bibliotekets tilbud

For at Universitetet i Stavanger skal uteksaminere studenter som skal være klare til å møte verdens omstillingsbehov, er det viktig at AU arbeider for;

* At Universitetet i Stavanger utvider bredden av studietilbud som gir kompetanse til grønne arbeidsplasser
* At Universitetet i Stavanger styrker den faglige satsningen på fornybar energi

Videre skal AU arbeide med/for;

* At det skal være gyldig fravær dersom man har to eksamener som faller på samme dag, og man må velge bort en av de
* Følge opp andre nasjonale prosjekter gjennom året
* Studieporteføljen til Universitetet i Stavanger – Hva skal vi gjøre og ikke?
* Rullere Studentstrategien 2025

**Studentenes læringsmiljø**

AUs medlemmer skal til enhver tid arbeide for å bedre studentenes læringsmiljø ved Universitetet i Stavanger. Derfor er det viktig at AU arbeider for;

* Å sette fokus på studentvelferdspolitiske saker
* Å sette fokus på studentenes fysiske og psykiske helse
* At studentene får all relevant og nødvendig informasjon før sin ankomst til Universitetet i Stavanger
* Å forbedre bevisstgjøring og informasjon om det engasjerte studentmiljøet tilknyttet StOr
* Å bedre betingelsene for linjeforeninger og studentorganisasjoner tilknyttet StOr med organisatorisk støtte og bistand
* At Universitetet i Stavanger blir en foregangsinstitusjon og pådriver for en læringsmiljølov

Fadderuken er viktig for studentene, og spesielt viktig for at nye studenter skal få en god start på sin studietid ved Universitetet i Stavanger. En god start på studietiden er viktig for at studentene skal trives under studietiden, skaffe seg et sosialt nettverk og lykkes med studiene. Derfor er det viktig at AU arbeider for;

* En økt støtte til StOr Fadder
* Å etablere en lignende velkomstordning for nye studenter som ankommer på vårsemesteret
* Å etablere en ordning med introduksjonskort til kulturlivet i Stavanger for nye studenter

Utviklingen av Campus Ullandhaug og Campus Bjergsted er viktig for studentenes læringsmiljø. Det er viktig at studentene benytter seg av tilbudene som byr seg på universitetsområdet for at vi skal ha et godt læringsmiljø ved Universitetet i Stavanger. Studentene ønsker også et samlet universitetsområde på Ullandhaug. Derfor er det viktig at AU arbeider for;

* At det blir bygget nye studentboliger på campus, og alle nye studentboliger skal bygges med energimerkingen A
* En styrking av helsetilbudet på campusene, med egen lege til studentene
* At det legges til rette for at man kan studere andre steder på campus enn ved de tradisjonelle lesesalene og grupperommene
* At det legges til rette for innføres kildesortering, og resirkulering og panteordning på campusene
* At det legges til rette for utvidede åpningstider i SiS sine barnehager under eksamensperioden
* At det bygges en flerbrukshall for idrett på campus som skal være tilgjengelig for alle studenter
* Et sikkert inneklima, hvor det foretas jevnlige målinger av luftkvaliteten
* At man reduserer antall nakne betongvegger da dette skaper skadelig betongstøv
* Flere parkeringsplasser på campus for el-biler og el-sykler
* At Campus Ullandhaug blir et knutepunkt når det planlegges ruter for kollektivtransport
* Skinnegående kollektivtransport gjennom til Campus Ullandhaug
* Innelåst sykkelparkering for studenter
* Forlenge nattbusstilbudet til langhelg; torsdag - lørdag

Utviklingen av Campus Ullandhaug må også ta hensyn til veksten i engasjertmiljøet. Derfor er det viktig at AU arbeider for;

* Å følge opp Engasjertforum
* Et nytt og større Studentenes Hus

Studentenes velferd henger tett sammen med studentenes læringsmiljø. Det er derfor viktig at AU arbeider for;

* Å etablere Studenttelefonen
* Et eget helsesenter på Campus Ullandhaug
* Et tett og godt samarbeid med Velferdstinget i Stavanger og SiS
* At det bevilges mer penger til SiS sin psykologtjeneste
* Studentrabatt for alle studenter, ingen øvre aldersgrense

**Internasjonalisering**

Internasjonalisering er viktig for at studentene har skal ha et godt læringsmiljø og for studiekvaliteten ved Universitetet i Stavanger. Derfor er det viktig at AU arbeider for;

* At Universitetet i Stavanger blir en foregangsinstitusjon og tydelig aktør i kampen mot skolepenger for internasjonale studenter
* At Universitetet i Stavanger blir ledende i Norge på internasjonalisering
* Et godt samarbeid med Internasjonalt kontor (IKUiS)
* Flere fellesarenaer for integrering mellom internasjonale- og norske studenter
* En enklere utvekslingsprosess
* At det kommer flere internasjonale utvekslingsavtaler av høy faglig kvalitet
* At det etableres forhåndsgodkjente fagpakker i utvekslingsavtalene

Hvis Universitetet i Stavanger skal lykkes med å bli ledende i Norge på internasjonalisering, er det viktig at AU arbeider for;

* At Students at Risk-ordningen blir permanent og at informasjon om ordningen er lett tilgjengelig

For at Universitetet i Stavanger skal lykkes med å skape et godt læringsmiljø for sine studenter, er det viktig at de internasjonale studentene blir inkludert og sidestilt med de norske studentene. Derfor er det viktig at AU arbeider for;

* At internasjonale studenter skal kunne søke seg studentbolig på samme vilkår som norske studenter
* At Universitetet i Stavanger sier opp avtalen om studentboligene ved Sola Sjø og tilbyr studentboliger til internasjonale studenter som er lettere tilgjengelig fra Campus Ullandhaug
* At all informasjon som kommer fra Universitetet i Stavanger og StOr er tilgjengelig på engelsk
* At det etableres flere møteplasser for å inkludere internasjonale studenter i studentmiljøet
* At det serveres mer internasjonal mat på Universitetet i Stavanger

**Organisasjon**

Det er viktig at AU arbeider for å utvikle organisasjonen StOr og bruker sin påvirkningskraft for å få gjennomslag både eksternt og internt ved Universitetet i Stavanger. Derfor skal AU arbeide for;

* Å på påvirke partiene både nasjonalt, regionalt og lokalt til å løfte en god studentpolitikk
* Å få leder av StOr inn i rektormøtet
* Å løfte studentpolitiske saker fra Studentparlamentet inn i Studentrådet i Stavanger kommune
* Å følge opp studentenes ressursgruppe i Næringsforeningen i Stavanger
* Å ha løpende kontakt med de andre studentdemokratiene i Norge, samt Norsk Studentorganisasjon (NSO)
* Å følge opp områdeplanen for Campus Ullandhaug
* At Universitetet i Stavanger blir ledende i sektoren på digitalisering
* At studentrepresentanter i styrer, råd og utvalg blir honorert

Det er viktig for StOr sin påvirkningskraft at organisasjonen blir synlig blant studenter, ansatte og andre aktører i regionen. Derfor skal AU arbeide for;

* At StOr blir mer synlige blant studenter gjennom de kanaler som er tilgjengelige
* At informasjon om studentdemokratiet ved Universitetet i Stavanger skal være med i velkomstposten som sendes ut til nye studenter
* Å øke valgoppslutningen ved studentvalget

Videre skal AU arbeide for;

* Universitetet i Stavanger og StOr sammen arbeider mot rasisme, mobbing og andre former for diskriminering
* Et tett og godt samarbeid med Studentombudet og Studentpresten